REPUBLIKA HRVATSKA

**KOPRIVNIČKO-KRIŽEVAČKA ŽUPANIJA**

**OSNOVNA ŠKOLA SVETI PETAR OREHOVEC**

--------------------------------------------------------------

KLASA: 400-03/24-01/1

URBROJ: 2137-44-24-1

-------------------------------------------------------------

Sveti Petar Orehovec, 10. srpnja 2024. godine

**Obveznik: OSNOVNA ŠKOLA**

 **SVETI PETAR OREHOVEC**

RKP : 08607

MB: 01440888

OIB: 16457349341

Pošta i mjesto: 48267 OREHOVEC

Adresa sjedišta: SVETI PETAR OREHOVEC 90

Razina : 31

Razdjel: 000

NKD : 8520 Osnovno obrazovanje

Šifra županije: 06 – Koprivničko-križevačka županija

Šifra općine: 442- Općina Sveti Petar Orehovec

Oznaka razdoblja: 2024-06

**Bilješke uz financijske izvještaje za razdoblje**

**01. siječnja do 30. lipnja 2024. godine**

1. **Uvodni dio**

Obveza sastavljanja financijskih izvještaja u sustavu proračuna propisana je odredbama Zakona o proračunu (NN 87/2008, 136/2012, 15/2015.), a Pravilnikom o financijskom izvještavanju u proračunskom računovodstvu (NN br. 3/15, 93/15, 135/15, 2/2017, 28/2017, 112/2018) propisani su obrasci, njihov sadržaj i oblik financijskih izvještaja.

Osnovna škola Sveti Petar Orehovec bavi se odgojem i obrazovanjem djece od 6 do 15 godina. Ne obavlja gospodarsku djelatnost i nije u sustavu PDV-a.

 U Matičnoj školi u Svetom Petru Orehovcu, i PŠ Fodrovec nastava je organizirana u 2 smjene. U PŠ Bočkovec, PŠ Miholec i PŠ Gregurovec održava se jednosmjenska nastava.

Ravnatelj Osnovne škole Sveti Petar Orehovec je Stjepan Lučki, prof. koji je odgovorna osoba za potpisivanje financijskih izvještaja i njihovu predaju.

Svi odgojno-obrazovni sadržaji izvode se prema nastavnim planovima i programima koje je odobrilo ministarstvo nadležno za odgoj i obrazovanje te Godišnjem planu i programu rada i Školskom kurikulumu OŠ Sveti Petar Orehovec.

Osoba koja je sastavljala Bilješke uz financijske izvještaje je Kristina Truščec, računovotkinja.

**1. Bilješke uz Izvještaj o prihodima i rashodima, primicima i izdacima - obrazac**

**PR-RAS**

**6 -** prihodi poslovanja za razdoblje 01.01.2024. do 30.06.2024. godine povećani su u odnosu na isto razdoblje prethodne godine jer su ostvareni veći prihodi Ministarstva za prehranu u školskoj kuhinji, povećane su plaće, ostvareni su prihodi nadležne Općine za režijske troškove sportske dvorane. Ostvaren je prihod od Agencije za mobilnost i programe EU prema ocjeni završnog izvješća za Erasmus+ projekt S.O.S. Povećani su i prihodi od najma sportske dvorane (prihodi od pruženih usluga), dok su smanjeni prihodi za Školsku shemu, prihodi za sufinanciranje, prihodi od prodanih proizvoda i tekućih donacija. Najviše su porasli prihodi osnivača za financiranje rashoda za nabavu nefinancijske imovine zbog završnih radova na adaptaciji PŠ Miholec koji se najvećim djelom financiraju iz proračuna Koprivničko-križevačke županije.

**6361 -** Vidljivo je povećanje tekućih pomoći zbog povećanja koeficijenata za izračun plaće i doznake sredstava za prehranu učenika, te uskrsnice - nagrade za uskršnje blagdane koja je prvi put isplaćivana ove godine.

**6362 -** Nije ostvarena očekivana kapitalna pomoć Općine Sveti Petar Orehovec u prvom polugodištu 2024. godine.

**6381** - Ostvaren je prihod od Agencije za mobilnost i programe EU prema ocjeni završnog izvješća za Erasmus+ projekt S.O.S.

**6391** – nismo bili domaćini Županijskih natjecanja u šk. godini 2023./2024.

**6393-** U školskoj godini 2023./2024. u projektu Školska shema je manji broj učenika, a računi za obračunsko razdoblje lipanj 2024. plaćeni su u srpnju, pa je tad ostvaren i prihod - zbog toga us prihodi manji u odnosu na 2023. godinu. Zaposlena je jedna pomoćnica u nastavi kao i prethodne godine.

**6526 -** Odnosi se na prihode roditelja za sufinanciranja terenskih nastava i osiguranja te školske kuhinje. Ministarstvo financira troškove prehrane učenika od siječnja 2023. godine, pa više nema uplata od roditelja stoga su ti prihodi smanjeni.

**6614 -** Ostvareni su prihodi od prodaje starog papira.

**6615 -** prihodi od najma školske sportske dvorane su povećani jer je bila veća potražnja za korištenjem.

**6631 -** Ostvarene su tekuće donacije od agencija za terensku nastavu za isplatu dnevnica i tekuća donacija tvrtke Širjan d.o.o. za školske opreme za učionicu engleski/vjeronauk.

**6632** - Kapitalne donacije odnose se na donaciju tvrtke Širjan d.o.o. za nabavu za školske opreme za učionicu engleski/vjeronauk.

**6711 -** planirani prihod prema uputama za izradu proračuna za 2024. i projekcije za 2025. i 2026. godinu prema uputi osnivača.

**6712** - odnosi se na prihode za radove na PŠ Miholec - V. faza. Ostvaren je prihod u 2024. godini za troškove nastale u 2023. godini, te za ostatak radova u prvom polugodištu 2024,. godine.

**3111 -** Povećani su rashodi za zaposlene zbog povećanja koeficijenata.

**312** - U 2024. godini prigodom Uskrsa isplaćena je uskrsnica u iznosu od 100 eura po djelatniku, a i bilo je više jubilarnih nagrada u odnosu na isto razdoblje 2023. godine.

**3132** - Povećanjem bruto iznosa plaće povećavaju se i doprinosi na plaću.

**321 –** troškovi za mobilnosti u sklopu Erasmus+ projekata evidentirani su na kontima stručnog usavršavanja zaposlenika i kontu naknade troškova osobama izvan radnog odnosa (za učenike), a i bilo je manje troškova za stručna usavršavanja u odnosu na 2023. godinu koja nisu vezana uz Erasmus+.

**322 -** Sva sredstva koja su dobivena od ministarstva za prehranu u školskoj kuhinji su utrošena, tj. neće biti povrata kao prethodne godine zbog neutrošenih sredstava. Smanjeni su troškovi plina, lož ulja i peleta - odnosno grijanja, dok su povećani troškovi tekućeg i investicijskog održavanja zbog dotrajalosti i popravaka.

**323** - Povećani su troškovi svih usluga, a najviše zdravstvenih i veterinarskih, odnosno u 2024. godini provođeni su sistematski pregledi zaposlenika kojih u 2023. godini nije bilo.

**324** – odnosi se na troškove mobilnosti učenika koji sudjeluju u Erasmus+ projektima, a evidentiraju se kao naknade troškova osobama izvan radnog odnosa.

**329** - nešto su veći troškovi reprezentacije prigodom obilježavanja Dana škole i za ŽSV izvannastavnih aktivnosti. Veći je iznos naknade zbog nezapošljavanja osoba s invaliditetom i bilo je ostalih troškova za koje nije postojao odgovarajući konto, pa su knjiženi na ostale nespomenute rashode.

**3691** - odnosi se na međusobni prijenos troškova između korisnika istog proračuna tj. prijenos Gimnaziji Koprivnica za putne troškove za sudjelovanje na ŽSV izvannastavnih aktivnosti.

**96** – Obračunati prihodi poslovanja su neplaćeni računi za najam sportske dvorane, školsku kuhinju iz prethodnih godina i neplaćeni račun – ugovornu kaznu za prekoračenje roka za završetak izvođenja radova na PŠ Miholec – Željo grad d.o.o. u iznosu od 8.320,85 eura.

**422 –** nabavljena je laptop za potrebe projekta Knjiga i film, uredska stolica za učionicu engleski/vjeronauk i stručna literatura.

**451** - Odnosi se na dodatna ulaganja na PŠ Miholec V. faza koji su još u tijeku i postavljanje fotonaponskih elektrana - okončanu situaciju.

**X006 -** Kad se sučele ukupni prihodi i rashodi i oduzme preneseni manjak, dolazimo do manjka prihoda koji će se pokriti u sljedećem razdoblju u iznosu od -57.537,38 eura, a najvećim djelom se odnosi na manjak prihoda od nefinancijske imovine za građevinske radove na PŠ Miholec.

1. **Bilješke uz Izvještaj o obvezama - obrazac Obveze**

**V001 -** Obveze na dan 1. siječnja odnose se na obveze za materijalne rashode i ostale tekuće obveze (namirnice, električnu energiju, tekuće i investicijsko održavanje, usluge, obveze za jamčevine i refundaciju bolovanja i dodatna ulaganja na PŠ Miholec).

**V003, V005** - odnosi se obveze za povrat u proračun sredstava koje refundira HZZO i obveze proračunskih korisnika za povrat u Koprivničko-križevačku županiju vezano za Erasmus+.

**D232, D24-** Dospjele obveze u izvještajnom u iznosu od 8.320,85 eura odnose se na radove na PŠ Miholec IV. faza koje je izvodio Željo-grad d.o.o., ali nije podmiren jer ga u tom iznosu teretimo za ugovorenu kaznu prema ugovoru za navedene radove zbog prekoračenja roka za izvođenje radova. Za prekoračenje roka kod izvođenja radova je izdan račun i poslana je kompenzacija koja nije ovjerena.

**V009 -** Nedospjele obveze na kraju izvještajnog razdoblja odnose se na sredstva za bolovanje (međusobne obveze subjekata općeg proračuna) obveze za materijalne rashode kojima je rok dospijeća u srpnju ili kolovozu, te na ostale tekuće obveze u kojima je knjižena uplata jamčevine za otklanjanje nedostataka na dogradnji područne škole Miholec u iznosu od 12.175,67 eura. Obveze za nabavu nefinancijske imovine odnose se na račun Zidarsko-fasaderski obrt Majhen za radove na PŠ Miholec - V. faza kojem je valuta u srpnju.

Za podmirenje svih navedenih obveza, sredstva su osigurana financijskim planom.

U Svetom Petru Orehovec, 10. srpnja 2024. Potpis odgovorne osobe:

Osoba za kontaktiranje: Kristina Truščec

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon za kontakt: 048/550-591

Odgovorna osoba: Stjepan Lučki